Подела криптовалута према технологији и принципу коришћења:

1. Новчићи базирани на *Proof of Work* технологији

Да би се додала трансакција, чворови се такмиче у томе ко ће пре да израчуна комплексну криптографску функцију чије решење представља податак који треба да носи следећи чвор. Први ентитет који реши проблем шаље своје решење кроз мрежу где га остали учесници верификују. Овај процес се назива „рударењем“ јер чвор који први добије тачан одговор бива награђен новчићима од стране мреже. [1]

Примери: Bitcoin (BTC), Ether 1.0 (ETH), Litecoin (LTC), Dash (DASH), Monero (XMR)

1. Новчићи базирани на *Proof of Stake* технологији

За разлику од *PoW*-a, ова технологија је далеко мање захтевна по питању рачунарске снаге и енергије која је потребна за валидацију система. Овде „рударе“ замењују „валидатори“ који се насумично бирају пропорционално ороченом уделу своје криптовалуте. Што је више криптовалуте орочено, веће су шансе да тај валидатор буде изабран да дода нови чвор на *blokchain*. У случају да прекрши неко правило (нпр. самоиницијативно дода нови блок), биће кажњен запленом свог ороченог дела. [2]

Примери: Cardano (ADA), Polkadot (DOT), Ether 2.0 (ETH)

1. *Stablecoins*

*Stablecoins* су криптовалуте које минимизују волатилност коју поседују стандардне криптовалуте. Оне се могу „везати“ за другу криптовалуту, *fiat* новац или неки племенити метал. На тај начин се обезбеђује да новчић има однос 1:1 са оним за шта је везан. Најпопуларнији новчићи ове врсте су везани за Амерички долар. Њихово постојање охрабрује учестало трговање криптовалутама. [2]

Примери: Maker (MKR), Basic Attention Token (BAT), Augur (REP)

1. Токени

Токени се разликују од стандардних криптовалута по томе што се не могу користити у широкој намени. Они су прављени на већ постојећим *blokchain*-овима, попут *Ethereum*-а. Обично их користе платформе које желе да имају контролисан и јединствен вид плаћања. У сваком тренутку се могу конвертовати у стандардну криптовалуту. Добар пример за токене су чипови у казину. [3]

Примери: Tether (USDT), USD Coin (USDC), Wrapped Bitcoin (WBTC)

[1] <https://learn.g2.com/types-of-cryptocurrency>  
[2] https://masterthecrypto.com/guide-to-stablecoin-types-of-stablecoins/  
[3] https://www.investopedia.com/news/what-erc20-and-what-does-it-mean-ethereum/